Serbijos katepanatas

Serbijos katepanatas arba Raso katepanatas () – Bizantijos administracinis vienetas dabartinės Serbijos ir Bosnijos ir Hercegovinos teritorijose. Egzistavo labai trumpai, 969–976 m. Terminas katepanatas yra kildinamas iš graikiško termino katepano, reiškiančio „vadas“.

Katepanatas buvo įkurtas apie 969 m., Bizantijai absorbavus be valdovo likusią Serbijos kunigaikštystę. Tuo metu Serbijos pajūrio sritys į katepanato sudėtį neįėjo, nes ten įsitvirtino Duklia. Katepanato sostinė buvo Senasis Rasas. Vienintelis žinomas Raso katepanas buvo Bizantijos statytinis Jonas.

Po imperatoriaus Jono Cimiskio mirties 976 m. teritorija atiteko Bulgarijai. Bizantijos valdžia čia buvo atkurta 1018 m., įkūrus Sirmijaus temą.

Viduramžių Serbijos istorija
Bizantijos administraciniai vienetai
Bosnijos ir Hercegovinos istorija